เชียงรายโผล่อีก! 2 สาวติด “โควิด” ทำงานรร.1G1 ท่าขี้เหล็ก
เชียงรายโผล่อีก! 2 สาวติด "โควิด" ทำงานรร.1G1 ท่าขี้เหล็ก
เชียงรายโผล่อีก! 2 สาวติด "โควิด" ทำงานรร.1G1 ท่าขี้เหล็ก
5 ธ.ค. 2563

ผู้สื่อข่าวรายงานว่า วันนี้ (5 ธ.ค.63) เวลา 11.30 ที่ห้องประชุมห้องพญาพิภักดิ์ ชั้น 2 ศาลากลางจังหวัดเชียงราย อำเภอเมือง จังหวัดเชียงราย นายวรวิทย์ ชัยสวัสดิ์ รองผู้ว่าราชการจังหวัดเชียงราย นายแพทย์ทศเทพ บุญทอง นายแพทย์สาธารณสุขจังหวัดเชียงราย และ นายแพทย์สมศักดิ์ อุทัยพิบูลย์ รองผู้อำนวยการโรงพยาบาลเชียงรายประชานุเคราะห์ ร่วมแถลงข่าวหลังพบผู้ติดเชื้อโควิด-19 เพิ่มอีก 2 ราย เป็นเพศหญิงอายุ 25 ปี ทั้ง 2 คน และได้เข้ารับการรักษาที่โรงพยาบาลเชียงรายประชานุเคราะห์เป็นที่เรียบร้อยแล้ว
สำหรับผู้ติดเชื้อทั้ง 2 รายนี้ ทำงานในโรงแรมวันจีวัน จ.ท่าขี้เหล็ก ลักลอบหนีเข้าประเทศทางช่องทางธรรมชาติจากจังหวัดท่าขี้เหล็ก เมื่อวันที่ 28 พ.ย.63 ที่ผ่านมา นับเป็นผู้ป่วยรายที่ 10-11 ของจังหวัด ซึ่งขณะนี้จังหวัดเชียงรายตรวจพบผู้ติดเชื้อ 11 ราย ซึ่งใน 5 ราย กลับเข้าประเทศอย่างถูกต้องตามกฎหมาย
“จริงๆ กลุ่มนี้มี 3 คน มาตรวจวันที่ 3 ธ.ค. ผลบวก 2 คน อีก 1 คนกักตัวอยู่” นพ.ทศเทพ นายแพทย์สาธารณสุขจังหวัดเชียงราย ระบุ